Pri pravidelnom investovaní prostredníctvom Investičného programu si svoju investíciu vyberáte sami. Pri rozhodovaní v ČSOB SmartBankingu vám pri orientácii pomôže zodpovedanie niekoľkých otázok, ako aj informácie o jednotlivých Fondoch. Pri riešení jednorazových investícií môžete využiť naše investičné poradenstvo. Túto službu máte k dispozícii na ktorejkoľvek z pobočiek ČSOB. Náš poradca sa s vami porozpráva o vašich cieľoch, očakávanom výnose, vašom postoji k riziku a spolu s vami vyplní Investičný dotazník. Na základe neho určíme váš investičný profil, teda či je konzervatívny, vyvážený, rastový alebo dynamický. Na základe toho vám budeme vedieť odporučiť riešenie, ktoré zodpovedá vašim potrebám a preferenciám. Táto služba je poskytovaná bezplatne bez ohľadu na to, či následne investujete alebo nie.